Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1. Az államigazgatási eljárás általános szabályairól szóló 1957. évi IV. törvény (a továbbiakban: Áe.) a hatósági
Paragraph Index: 1734

1. Az államigazgatási eljárás általános szabályairól szóló 1957. évi IV. törvény (a továbbiakban: Áe.) a hatósági eljárások szabályait tartalmazza. A hatósági eljárás meghatározó ismérve, hogy az államigazgatási szerv az eljárásban a közhatalmi jogosítványával élve, egyoldalú akaratnyilvánítással dönt az alárendelt ügyfél ügyében. Az érintett jogainak érvényesítésével kapcsolatos eljárások (tájékoztatáskérés a saját személyes adatokról vagy az adattovábbításokról, továbbá a saját személyes adatok helyesbítésére, illetve törlésére vonatkozó kérelem) az információs önrendelkezési jog mint alkotmányos alapjog, illetve a Polgári Törvénykönyvben (Ptk.) meghatározott személyiségi jog részjogosítványainak érvényesítését jelentik. Álláspontom szerint az érintett jogérvényesítésével kapcsolatos ügyekben az adatkezelő szerv nincs közhatalmi jogosítvány birtokában, és az eljárásban nem érvényesül az ügyfél és az eljáró szerv közötti aláfölé-rendeltségi viszony, ezért ezekre az eljárásokra nem alkalmazhatók az Áe. szabályai. 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes